**ΠΡΑΚΤΙΚΟ ΕΠΙΛΟΓΗΣ ΤΟΥΡΙΣΤΙΚΟΥ ΠΡΑΚΤΟΡΕΙΟΥ**

**ΘΕΜΑ: “ Διαγωνισμός με ενσφράγιστες προσφορές για την εκπαιδευτική τριήμερη εκδρομή των μαθητών της Α Λυκείου στην Αλεξανδρούπολη**

Σήμερα την **15 Δεκεμβρίου 2014** και ώρα 14:00μ.μ στο γραφείο του Διευθυντή του Γενικού Λυκείου Σκύδρας, συγκεντρώθηκε ύστερα από πρόσκλησή του η Επιτροπή η οποία συστήθηκε με την Πράξη **12/15-12-2014** του Διευθυντή του Γενικού Λυκείου Σκύδρας, με σκοπό την επιλογή τουριστικού πρακτορείου που θα αναλάβει την 3ήμερη εκδρομή που θα πραγματοποιήσουν οι μαθητές της Α΄ τάξης του Γενικού Λυκείου Σκύδρας στην Αλεξανδρούπολη από **28/03/ 2015** έως **30/03/2015** σύμφωνα με το άρθρο 14παρ.2 της ΥΑ129287/Γ2/10-11-11 (ΦΕΚ τ.Β 2769/02-12-2011).

Τα παρόντα Μέλη της επιτροπής ήταν τα παρακάτω:

1.- Περπερίδης Παύλος Δ/ντής του Γενικού Λυκείου Σκύδρας (Πρόεδρος)

2.- Χαραλαμπίδης Μιχαήλ ΠΕ04 (Μέλος)

3.- Αποστολίδου Ελένη Καθηγήτρια ΠΕ05 (Μέλος)

4.- Πατούλας Αντώνιος Πρόεδρος Συλλόγου Γονέων και Κηδεμόνων του Γενικού Λυκείου Σκύδρας

5.-Χατζηδημητριάδου Δέσποινα Μέλος του Δεκαπενταμελούς συμβουλίου μαθητών του Γενικού Λυκείου Σκύδρας

Ο ως άνω Διευθυντής του Γενικού Λυκείου Σκύδρας ενημέρωσε την επιτροπή για τις ισχύουσες εγκυκλίους που αφορούν στην διαδικασία επιλογής πρακτορείου και κατέθεσε προς αποσφράγιση και μελέτη συνολικά οχτώ (08) σφραγισμένες προσφορές και πρωτοκολλημένες στο πρωτόκολλο του Σχολείου από τα κάτωθι πρακτορεία :

1.- Andreadis Tours

2.- ALMOPIA travel

3. K.P HOLIDAYS

4. Diesel Travel

5.Flamingo Travel

6.Perperidis Panagiotis

7. Pella Tours

8. Cosmo Happy Holidays

Οι παραπάνω προσφορές οι οποίες απεστάλεισαν εμπρόθεσμα στο Γενικό Λύκειο Σκύδρας προς αξιολόγηση από την αρμόδια προς τούτο επιτροπή, καταρτίστηκαν σύμφωνα με την από **795/02-12-2014** πρόσκληση εκδήλωσης ενδιαφέροντος που αφορούσε την κατάθεση προσφοράς για την τριήμερη εκδρομή. Η τριήμερη εκδρομή αφορά τη Θράκη, την Πόλη της Αλεξανδρούπολης. Επειδή πρόκειται για εκπαιδευτική εκδρομή στο ημερήσιο πρόγραμμα περιλαμβάνονται και ξεναγήσεις για τις οποίες ζητούνται επιπλέον και ξεναγοί. Το μεταφορικό μέσο που θα χρησιμοποιηθεί είναι το λεωφορείο και ζητείται τα λεωφορεία να είναι ιδιόκτητα και με οδηγό ή οδηγούς του ιδίου τουριστικού γραφείου για τη μεγαλύτερη ασφάλεια των μετακινήσεων. Η κατηγορία των καταλυμάτων να είναι τουλάχιστον 4\*. Επιπρόσθετες απαιτήσεις του Σχολείου αφορούν την ασφαλιστική κάλυψη των μαθητών, την ημιδιατροφή, τα δωμάτια κυρίως τρίκλινα για τους μαθητές, μονόκλινο και δίκλινα για τους καθηγητές και 3 Free για τους μαθητές.

H Επιτροπή εξετάζοντας τις ως άνω απαιτήσεις του σχολείου, όπως αυτές περιλαμβάνονται στην ως άνω πρόσκληση, απεικόνισε αυτές (προσφορές) στον πίνακα που ακολουθεί και αποτελεί αναπόσπαστο τμήμα του πρακτικού αυτού με σχετικά κριτήρια όπως αυτά περιλαμβάνονται στην **795/02-12-2014** πρόσκληση εκδήλωσης ενδιαφέροντος. Αφού μελέτησε διεξοδικά τις οχτώ (08) προσφορές των πρακτορείων και έλαβε υπόψη της την ασφάλεια, το συμφέρον των μαθητών του Σχολείου, την οργάνωση της εκδρομής, την πληρότητα του φακέλου προσφοράς και την αξιοπιστία των πρακτορείων.

**Αποφάσισε ομόφωνα**

1. Να αναθέσει την διενέργεια της 3ήμερης εκδρομής των μαθητών της A΄ τάξης του Γενικού Λυκείου Σκύδρας στην Αλεξανδρούπολη στο πρακτορείο **Panagiotis Perperidis Tours** και να προχωρήσει άμεσα στη σύνταξη ιδιωτικού συμφωνητικού στο οποίο θα περιγράφονται όλες οι υποχρεώσεις του συγκεκριμένου πρακτορείου προς το σχολείο και του Σχολείου προς αυτό, διότι η προσφορά του συγκεκριμένου πρακτορείου πληροί όλες τις προϋποθέσεις και παρέχει όλες τις απαιτήσεις της προκήρυξης, είναι η πιο αξιόλογη ποιοτικά και οικονομικά προσφορά, αφού προσφέρει τη χαμηλότερη τιμή (**88 ευρώ**) κατά άτομο από τις υπόλοιπες επτά (07)προσφορές.

 Η επιλογή του συγκεκριμένου πρακτορείου περιλαμβάνει τα παρακάτω:

1.- Δύο διανυκτερεύσεις (02) στο Ξενοδοχείο 5**(\*\*\*\*\*),** σε τρίκλινα δωμάτια για τους μαθητές, μονόκλινα και δίκλινα για τους συνοδούς με ημιδιατροφή (Πρωινά και γεύματα)..

2.- Ιδιόκτητα κλιματιζόμενα πούλμαν πρόσφατα ελεγμένα από τις αρμόδιες υπηρεσίες με ζώνες ασφαλείας για τις μετακινήσεις στη διάρκεια της εκδρομής. Μετάβαση οδικώς από το Σχολείο στους προβλεπόμενους προορισμούς καθώς και όλες τις μετακινήσεις που θα απαιτηθούν.

3- Ασφαλιστική κάλυψη κατά τη διάρκεια της εκδρομής από την ασφαλιστική εταιρία AXA Ασφαλιστική (Ασφάλιση επαγγελματικής ευθύνης και πλήρη ιατροφαρμακευτική περίθαλψη).-

4.- Για τους μαθητές θα διατεθούν τρία (3) δωρεάν εισιτήρια.-

6.- Ξεναγοί οι οποίοι θα βρίσκονται στη διάθεση των μαθητών σε όλη τη διάρκεια της εκδρομής

7. Αρχηγό-συνοδό του Γραφείου.

8.- Διάθεση του ειδικού σήματος λειτουργίας από τον ΕΟΤ

 Το πρακτικό αυτό μαζί με το ιδιωτικό συμφωνητικό και τη βεβαίωση για την ασφαλή μετακίνηση των μαθητών (που συντάσσεται από το πρακτορείο) θα διαβιβαστούν με τα υπόλοιπα δικαιολογητικά στο τμήμα εκδρομών της ΔΔΕ Έδεσσας για την έγκριση της εκδρομής.

Η απόφαση αυτή να δημοσιευτεί σήμερα **16/12/2014** στην ιστοσελίδα του Γενικού Λυκείου Σκύδρας και της ΔΔΕ Έδεσσας. Δίνεται προθεσμία δύο εργασίμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Ακολουθεί η απεικόνιση των προσφορών ως προς το κύριο μέρος τους σε

Πίνακα

|  |  |  |  |  |  |  |  |
| --- | --- | --- | --- | --- | --- | --- | --- |
| A/A | ΠΡΑΚΤΟΡΕΙΟ | ΞΕΝΟΔΟΧΕΙΑ | ΑΣΤΕΡΙΑ  | ΗΜ/ΦΗ | Ξ/ΓΟΣ | FREE | ΤΙΜΗ € |
| 1 | PELLA TOURS | ALEXANDER BEACH HOTEL | 4 | NAI | NAI | 3 | **111** |
| ASTIR EGNATIA | 5 | **129** |
|   | 4 |  |
| 2 | ANDREADIS TRAVEL | THRAKI PALACE | 5 | NAI | NAI | 3 | **93** |
|   |   |  |
| ALEXANDER BEACH | 5 | **96** |
| ASTIR EGNATIA | 5 | **116** |
|   |   |  |
| 3 | FLAMINGO TRAVEL | ASTIR EGNATIA | 4 | NAI | NAI | 3 | **120** |
| THRAKI PALACE | 5 | 3 | **105** |
| ALEXANDER BEACH HOTEL | 4 | 3 | **103** |
| 4 | K.P HOLIDAYS | ALEXANDER BEACH HOTEL5 | 5 | NAI | NAI | 3 | **105** |
|   |   | ASTIR EGNATIA | 5 | ΝΑΙ | ΝΑΙ | 3 | **125** |
| 5 | PERPERIDISPANAGIOTIS | THRAKI PALACE | 5 | NAI | NAI | 3 | **88** |
|   |   | ALEXANDER | 5 | ΝΑΙ | ΝΑΙ | 3 | **91** |
|   |   | ASTIR EGNATIA | 5 | ΝΑΙ | ΝΑΙ8 | 3 | **110** |
| 6 | ΑΛΜΟΠΙΑ TRAVEL | THRAKI PALACE | 5 | NAI | NAI | 3 | **93** |
| NEFELI | 4 | **92** |
| 7 | COSMOHAPPYHOLIDAYS | THRAKI PALACE | 5 | NAI | NAI | 3 | **92** |
| ALEXANDER BEACH HOTEL | 5 | **95** |
| ASTIR EGNATIA | 5 | **115** |
|   |   |  |
|   |   |  |
| 8 | DIESEL TRAVEL | THRAKI PALACE | 5 | NAI | NAI | 3 | **90** |
|  |  |  |  |  |  |  |  |

Για το λόγο αυτό συντάχθηκε αυτό το πρακτικό και υπογράφεται ως ακολούθως:

1.- Περπερίδης Παύλος Δ/ντής του Γενικού Λυκείου Σκύδρας (Πρόεδρος)

2.- Χαραλαμπίδης Μιχαήλ ΠΕ04 (Μέλος)

3.- Αποστολίδου Ελένη Καθηγήτρια ΠΕ05 (Μέλος)

4.- Πατούλας Αντώνιος Πρόεδρος Συλλόγου Γονέων και Κηδεμόνων του Γενικού Λυκείου Σκύδρας

5.- Χατζηδημητριάδου Δέσποινα Μέλος του Δεκαπενταμελούς συμβουλίου μαθητών του Γενικού Λυκείου Σκύδρας